ויל שארפ

ויליאם טומומורי פוקודה שארפ (באנגלית: William Tomomori Fukuda Sharpe, ביפנית: ウィリアム トモモリ フクダ シャープ; נולד ב-22 בספטמבר 1986), הידוע בשמו ויל שארפ (Will Sharpe) הוא שחקן, תסריטאי ובמאי אנגלי. בתחילת דרכו כתב תסריטים לסדרות קומדיה, וכן הופיע במשך שנתיים בדרמה הרפואית הבריטית "Casualty" . מאז הוא החל בעבודתו כבמאי, עם סרטו הראשון באורך מלא "Black Pond" , וכן זכה להכרה על הופעתו בדרמה הקומית "Flowers"  של ערוץ 4. בהמשך הוא כיכב בקומדיית המצבים "Defending the Guilty"  ובדרמת הפשע "Giri/Haji" , שתיהן של ערוץ BBC Two הבריטי, כאשר עבור תפקידו באחרונה זכה בפרס באפט"א לטלוויזיה. בשנים שלאחר מכן ביים שארפ את הסרט הביוגרפי "החיים המחשמלים של לואיס ויין"  ואת המיני-סדרה "סודות בחצר האחורית" , וכן כיכב בעונתה השנייה של המיני-סדרה האמריקאית "הלוטוס הלבן".

 ראשית חייו והשכלה 
שארפ נולד בלונדון וגדל בטוקיו עד גיל שמונה. אמו היא יפנית. לאחר שחזר לממלכה המאוחדת החל ללמוד בווינצ'סטר קולג' .

אחרי שסיים את לימודיו בווינצ'סטר, שארפ למד לימודים קלאסיים באוניברסיטת קיימברידג', שם גם כיהן כנשיא קבוצת אמני הרביו "Footlights Revue".

 קריירה מקצועית 
לאחר שסיים את לימודיו האקדמיים ב-2008, שארפ הצטרף לקבוצת הלהקה השייקספירית המלכותית, בעונת 2008/2009. במשך שנה שארפ היה חבר הקבוצה, ובמסגרת כך הופיע במחזות כדוגמת אילוף הסוררת, הסוחר מוונציה ו"הטרגדיה של תומאס הובס", בו גילם את דמותו של אייזק ניוטון בצעירותו. מספטמבר 2009 לינואר 2011 גילם שארפ את דמותו של יוקי רייד בדרמה הרפואית "Casualty"  מבית ה-BBC.

בשנת 2009, שארפ השתתף בבימויו ובכתיבתו של הסרט הקצר "Cockroach", יחד עם חברו טום קינגסלי . שנתיים לאחר מכן, בנובמבר 2011, סרטם העלילתי הראשון של הצמד, "Black Pond" , הוקרן בבית הקולנוע פרינס צ'ארלס בלונדון. זמן קצר לאחר מכן הוכרז שארפ, לצד קינגסלי ומפיקת הסרט שרה ברוקלהרסט, כמועמד לפרס באפט"א לסרט הביכורים הטוב ביותר של תסריטאי, במאי או מפיק בריטי.

שארפ כתב וביים את הדרמה הקומית השחורה "Flowers"  שעלתה לשידור ב-2016 בערוץ 4, וכן היה אחד משחקניה, לצד אוליביה קולמן, ג'וליאן באראט , דניאל ריגבי וסופיה די מרטינו . הסדרה, העוסקת בנושא בריאות הנפש, עוקבת אחר חייהם של ארבעת בני משפחת פלאוורס בעודם מנווטים את חייהם יחדיו, לצד השדים הפנימיים שלהם. עונתה הראשונה של הסדרה זכתה בפרס באפט"א לטלוויזיה עבור הסדרה הקומית הטובה ביותר, ועונתה השנייה, שעלתה לשידור ב-2018, זכתה לשבחים רבים.

בשנת 2020 זכה שארפ בפרס באפט"א לטלוויזיה לשחקן המשנה הטוב ביותר עבור תפקידו כרודני יאמאגוצ'י בדרמת הפשע "Giri/Haji"  של BBC Two. על תפקידו בסדרה נכתב באינדפנדנט "אחת התפניות המצחיקות ביותר מאז שריצ'רד אי. גרנט הגיע אלינו בתפקיד וית'נייל".'Baftas reward diversity and longevity in a post-Covid era' The Guardian website, 31 July 2020, Retrieved 1 August 2020'Why Giri/Haji is the most underrated television drama of 2019' The Independent website, 5 December 2019, Retrieved 1 August 2020

בשנת 2021 שארפ ביים והשתתף בכתיבת סרט הדרמה הקומית הביוגרפי "החיים המחשמלים של לואיס ויין" , בכיכובו של בנדיקט קמברבאץ' בתפקיד האמן לואיס ויין.

בשנת 2022 שארפ הצטרף לצוות השחקנים של הסדרה האמריקאית "הלוטוס הלבן" מבית רשת HBO, בעונתה השנייה המתרחשת בסיציליה. בעונה הוא מגלם את דמותו של אית'ן ספילר, יזם טכנולוגיה חדש ומבוסס השוהה בחופשה.

בשנת 2023 נודע כי שארפ יביים את העיבוד הקולנועי לספר היכרונות "Crying in H Mart"  מאת מישל זאונר, סולנית להקת האינדי פופ Japanese Breakfast .

באפריל 2025 דווח שהסדרה "Prodigies", קומדיה הרומנטית באפל TV פלוס, נוצרה על ידי שארפ, שגם מככב בה ומשמש כמפיק בפועל, יחד עם איו אדבירי. העלילה עוסקת בדידי (אדבירי) ורן (שארפ), שני ילדי פלא לשעבר, שכעת בשנות ה-30 לחייהם תוהים האם חייהם עומדים בציפיות יוצאות הדופן של ילדותם.

 חיים אישיים 
אחיו הוא המלחין ארתור שארפ, שכתב את הפסקול לסרטים "The Darkest Universe"  ו-"Black Pond" ולסדרה "Flowers".

שארפ מתמודד עם הפרעה דו-קוטבית מסוג II.

מאז 2009, שארפ נמצא בזוגיות עם השחקנית סופיה די מרטינו. לזוג שני ילדים, שנולדו ב-2019 ו-2021.

 פילמוגרפיה 
שנהסדרה/סרטתפקידהערות2008Never Mind the Buzzcocks —תסריטאיThe Wrong Door תפקידים שונים3 פרקים2009Cockroachקיושיתסריטאי, במאי2009–2010Casualty יוקי רייד2011Sirens תלמידדרמה קומיתBlack Pond טיםסרט עלילתי; שחקן, תסריטאי, במאי שותף2012שרלוקרב-טוראי ליינוסעונה 2, פרק 2: "The Hounds of Baskerville" Dirk Gently דייוויד צ'וסדרת טלוויזיה; פרק 22016The Darkest Universe זאקסרט עלילתי; שחקן, תסריטאי, במאי2016–2018Flowers שוןסדרת טלוויזיה; שחקן, תסריטאי, במאי2017W1Aמייקל צ'אנג3 פרקים2018–2019Defending the Guilty ויל פקהאםסדרת טלוויזיה2019Giri/Haji רודני ימאגוצ'יסדרת טלוויזיה2021החיים המחשמלים של לואיס ויין —סרט עלילתי; תסריטאי, במאיסודות בחצר האחורית —מיני-סדרה; במאי2022הבית אליאססרט אנתולוגיה2023הלוטוס הלבןאית'ן ספילרתפקיד ראשי; עונה 2
מועמד פרס אמי לבידור בפריים טיים לשחקן משנה בסדרת דרמה (אנ') (2023)2024כאב אמיתיג'יימסעמנואל (אנ')קאי2025מוגזמתפליקס רימןתפקיד ראשי; 10 פרקיםאמדאוסוולפגנג אמדאוס מוצרטמיני-סדרהProdigiesרןגם יוצר ומפיק בפועל

 קישורים חיצוניים 



 הערות שוליים 

קטגוריה:במאים בריטים
קטגוריה:זוכי פרס באפט"א לטלוויזיה לשחקן המשנה הטוב ביותר
קטגוריה:לונדון: אישים
קטגוריה:שחקני קולנוע וטלוויזיה אנגלים
קטגוריה:תסריטאים בריטים
קטגוריה:אנגלים שנולדו ב-1986